చెన్నై: జయ లలిత మేనల్లుడు దీపక్ జయకుమార్ తన సోదరి దీప రాజకీయ ప్రవేశాన్ని స్వాగతించారు. ఓ టీవీ చానల్కు ఇచ్చిన ఇంటర్వ్యూలో ఈ విషయాన్ని స్పష్టం చేశారు. జయ పార్టీతో పాటు ఆమె ఆస్తులపై సర్వహక్కులు తనతో పాటు సోదరి దీపకు ఉన్నాయన్నారు. శశికళకు ఎదురుతిరిగిన పన్నీర్ సెల్వంకు జయ మేనకోడలు దీప మద్దతు తెలిపారు. ఆయన సమక్షంలో జయ సమాధి సాక్షిగా రాజకీయాల్లోకి ప్రవేశిస్తున్నట్లు ఆమె వెల్లడించారు. తాజాగా దీప అన్న దీపక్ దీన్ని స్వాగతించారు.అయితే అన్నాడీఎంకే డిప్యూటీ ప్రధాన కార్యదర్శులుగా శశికళ మేనళ్ళుల్లు టీటీవీ దినకరణ్, డాక్టర్ ఎస్.వెంకటేశ్ను నియమించడాన్ని దీపక్ తప్పుపట్టారు. తనకు రాజకీయాలపై ఆసక్తి లేదన్న ఆయన, అన్నాడీఎంకేలో దీప ఏ పదవైనా చేపట్టవచ్చని ఆమెకు ఆ హక్కు ఉందనన్నారు. శశికళ మేనళ్ళుల్లుదినకరణ్, వెంకటేశ్ పార్టీని సొంతం చేసుకునేందుకు ప్రయత్నిస్తున్నారని దీపక్ ఆరోపించారు. పార్టీ కార్యకర్తలు, తమిళ ప్రజలు దీన్ని తీవ్రంగా వ్యతిరేకిస్తున్నారని, ఇది చివరకు పార్టీ చీలికకు దారి తీయవచ్చన్నారు.
chennai: jaya lalita menalludu deepak jayakumar tana sodari deepa rajakeeya pravesaanni swaagatinchaaru. oo tv chaanalku ichina interviewlo ee vishayaanni spashtam chesaru. jaya paartiitoe paatu aame aastulapai sarvahakkulu tanatho paatu sodari deepaku unnaayannaaru. sasikalaku edurutirigina pannir selvanku jaya menakodalu deepa maddatu telipaaru. aayana samakshamlo jaya samadhi saakshigaa rajakeeyaalloki pravesistunnatlu aame velladinchaaru. taajaagaa deepa anna deepak deenni swaagatinchaaru.ayithe annadienke deputy pradhaana kaaryadarsulugaa sasikala menallullu ttv dinakaran, dactor es.venkatesnu niyaminchadaanni deepak tappupattaaru. tanaku rajakeeyaalapai aasakti ledanna aayana, annadienkelo deepa e padavainaa chepattavachani aameku aa hakku undanannaru. sasikala menallulludinakaran, venkatesh paartiini sontam chesukunenduku prayatnistunnaarani deepak aaropinchaaru. party kaaryakartalu, tamila prajalu deenni teevramgaa vyatirekistunnaarana, idhi chivaraku party cheelikaku daari teeyavachannaaru.